钦定古今图书集成/理学汇编/学行典/第173卷 > 卢可久
## 钦定古今图书集成/理学汇编/学行典/第173卷 > 卢可久

按《金华府志》：“卢可久，字一松，邑诸生。潜心理学，与程
方峰同受业阳明先生。可久刻苦精思，尽得其旨，阳
明器之。比归，送之曰：‘吾道东矣’。即五峰书院受徒讲学，杜惟熙、金万选咸北面焉。松溪程太史尝称之曰：
‘一夔足矣。东阳许少微公亦谓其直接何、王、金、许之
传’。”盖实录也。学者祀于五峰书院，配文成。